**Scenarij provedbe radionice**

**Naziv radionice:** Praćenje i vrednovanje u Moodleu

**Trajanje radionice:** 200 minuta

**Cilj radionice:** Cilj ove radionice je omogućiti odgojno-obrazovnim radnicima stjecanje znanja i razvijanje vještina za učinkovito korištenje alata za praćenje i vrednovanje ostvarenosti ishoda učenja u sustavu Moodle.

**Opis radionice:** Proces formativnog i sumativnog praćenja i vrednovanja u sustavu Moodleu temelji se na učestaloj povratnoj informaciji te omogućava samouvid u rezultate učenja. U ovoj radionici oblikovat ćete aktivnosti test i radionicu sustava Moodle, analizirat ćete modul ocjena u svrhu praćenja i vrednovanja ishoda učenja učenika. Analiza modula ocjene će vam omogućiti kontinuirano bilježenje podataka o učeniku.

**Ishodi učenja** (naznačiti područje i razinu digitalne kompetencije za svaki ishod)

Polaznici će nakon radionice moći:

* koristiti se alatima digitalne tehnologije za praćenje napretka učenika (napredna razina digitalnih kompetencija iz područja Praćenje i vrednovanje)
* koristiti se alatima za formativno i sumativno vrednovanje ostvarivanja ishoda učenja (napredna razina digitalnih kompetencija iz područja Praćenje i vrednovanje)
* koristiti se alatima i analizirati ih za procjenjivanje znanja u sustavu Moodle (napredna razina digitalnih kompetencija iz područja Praćenje i vrednovanje)
* koristiti se modulom Ocjene i analizirati ocjene u sustavu Moodle (napredna razina digitalnih kompetencija iz područja Praćenje i vrednovanje)

**Ciljana skupina polaznika**: odgojno-obrazovni radnici

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
|  | | | | |
| 10 min. | Uvod | Predavač daje polaznicima potpisnu listu.  Predavač kratko prezentira projekt **e-Škole** i potom opisuje **sadržaj** radionice. |  |  |
| 10 min | Vrednovanje i praćenje učenika u sustavu Moodle | Metoda razgovora  Iskustva polaznika u vrednovanju i praćenju učenika upotrebom digitalnih alata izvan sustava Moodle.  Potaknuti polaznike s pitanjima:  Na koji način vrednujete i pratite učenike u nastavi koristeći digitalne alate?  Jeste li naišli na poteškoće u praćenju i vrednovanju učenika koristeći digitalne alate?  Iskustva polaznika u vrednovanju i praćenju učenika u digitalnim alatima.  Potaknuti polaznike pitanjima:  Smatrate li da uporabom digitalnih alata možete kvalitetnije pratiti i vrednovati učenike?  Razmislite o nedostacima digitalnih alata? Je li moguća dobra analitika praćenja učenika u digitalnim alatima? | Polaznici postavljaju pitanja i komentiraju po potrebi. | Primjeri testova „u papirnatom obliku“ (bez identifikacije)    Primjeri testova – digitalni oblik (bez identifikacije)  Primjeri testova u Moodleu (Loomenu) (bez identifikacije)  . |
| 30 minuta | Tema:  Alati i digitalne tehnologije za prikupljanje i digitalno bilježenje podataka o napretku učenika  Podteme:   1. Vrste, funkcionalnosti, oblici i načini uporabe alata za praćenje i vrednovanje u sustavu Moodle 2. Načini i oblici uporabe alata i digitalnih tehnologija za primjenu vrednovanja kao učenje, za učenje, vrednovanje naučenoga. 3. Prikupljanje i digitalno bilježenje podataka o napretku učenika. | Metoda usmenog izlaganja  Prikazati prvi video (multimedijski sadržaj).  Metoda demonstracije  Definiranje vrednovanja i praćenja učenika.  Definiranje formativnog i sumativnog vrednovanja.  Definirati alate za digitalno bilježenje podataka o napretku učenika.  Definiranje alata za vrednovanje kao učenje, vrednovanje za učenje i vrednovanje naučenoga.  Definiranje alata za komunikaciju i suradnju.  Prilikom korištenja opcije prijave e-mail adresom polaznici ne smiju se zaboraviti odjaviti nakon što su završili s radom. | Polaznici postavljaju pitanja i komentiraju po potrebi. | Prezentiranje alata u sustavu Moodle:  test, zadatak, rječnik, forum, radionica.  Povezivanje H5P interaktivnog alata (iz radionice 1. ).  Primjer aktivnosti test u Moodleu. Ovu aktivnost koristiti za načine I oblike uporabe alata I digitalnih tehnologija za vrednovanje kao učenje, za učenje, vrednovanje naučenoga..  Primjer aktivnosti radionica u Moodleu.  Ovu aktivnost koristiti za načine i oblike uporabe alata I digitalnih tehnologija za vršnjačko vrednovanje.  Primjer aktivnosti rječnik u Moodleu.  Ovu aktivnost koristiti za načine I oblike uporabe alata I digitalnih tehnologija za vrednovanje kao učenje.  Primjer aktivnosti forum u Moodleu.  Ovu aktivnost koristiti za načine I oblike uporabe alata I digitalnih tehnologija za vrednovanje komunikacije I suradnje.  Prikaz “Statistike” u sustavu Moodle – analitika učenja. |
| 10 minuta | **Pauza** | 10 minuta | **Pauza** | 10 minuta |
| 30 minuta | Vježba 1**.** | Metoda usmenog izlaganja.  Podsjetiti polaznike na pristup sustavu Moodle.  Polaznici/polaznice otvaraju svoje kolegije na sustavu Moodle (Loomen).  Ako nemaju kolegij pridružuju se kolegi/kolegici koji imaju otvoren kolegij u Moodleu (Loomen).  Metoda praktičnog rada.  Pristupaju Moodleu (Loomenu), rasprava o sadržajima koje su oblikovali polaznici.  Zajednički definirati podatke koji se dobiju praćenjem i vrednovanjem rada i napretka učenika.  Prikazati drugi video (multimedijski sadržaj) | Praćenje polaznika | Sustav Moodle (Loomen) |
| 50 minuta | Vježba 2. | Metoda praktičnog rada  Oblikovanje testa i/ili radionice u sustavu Moodle.  Polaznici u svome kolegiju oblikuju test te u test dodaju pitanja.  Polaznici u svome kolegiju oblikuju radionicu s jednostavnim zadatkom.  I/ili interaktivna aktivnosti H5P.  Povezivanje znanja o aktivnosti H5P iz Radionice 1. sa sustavom Moodle.  Ako polaznici imaju oblikovane aktivnosti (test i radionicu), tada dodaju aktivnost H5P. | Polaznici oblikuju test i/ili radionicu u sustavu Moodle.  Polaznici oblikuju jednu interaktivnu aktivnost u H5P alat. | Sustav Moodle (Loomen) |
| 50 minuta | Vježba 3. | Metoda praktičkog rada  Metoda usmenog izlaganja  Analiza rezultata testa i radionice.  Analiza “Statistike” u sustavu Moodle.  Diskusija - značenje analitike učenja u sustavu Moodle | Polaznici pristupaju međusobno kolegijima te odgovaraju na pitanja u testu.  Pregledavanje rezultata u ocjenama na svojim kolegijima. | .  Sustav Moodle (Loomen) |
| 10 minuta | Kraj | Sumiranje sadržaja edukacije i odgovaranje na završna pitanja i nedoumice polaznika.  Upućivanje polaznika na dodatne izvore znanja.  Uputiti ih na ispunjavanje **evaluacijskog upitnika zadovoljstva edukacijom.**  Provjeriti jesu li se svi potpisali na potpisnu listu. |  |  |

Scenarij videomamca (opis sadržaja videomamca):

Zvoni zvono, otvara se virtualna učionica Loomen.

Učitelj sijedi za stolom, oblikuje test.

U drugoj sceni učenici od kuće riješavaju test (ograničen vremenom).

Učitelj oblikuje radionicu, forum I zadatak na Loomenu (ubrzana snimka).

Prikazuje se sat na kojem se kazaljke zavrte 24 sata.

Učitelj otvara u Loomenu “ocjene” i pregledava statistiku ocjena svojih učenika.

Sve navedeno mora biti ubrzano.

Na kraju učitelj poziva ostale da uđu u virtualnu učionicu (Loomen).

\*učitelj - općenito ne misli se na spol